แนวโน้มดัชนีเช้าพักฐานกรอบแคบ
นักวิเคราะห์คาดตลาดหุ้นไทยเช้านี้พักฐานกรอบแคบ หลังตลาดฯปรับขึ้นมามากแล้วตลอด 8 สัปดาห์ที่ผ่านมา ให้แนวรับ 1,130-1,135 จุด แนวต้าน 1,145-1,148 จุด
23 ก.พ. 2555

นักวิเคราะห์คาดตลาดหุ้นไทยเช้านี้พักฐานกรอบแคบ หลังตลาดฯปรับขึ้นมามากแล้วตลอด 8 สัปดาห์ที่ผ่านมา ให้แนวรับ 1,130-1,135 จุด แนวต้าน 1,145-1,148 จุด          นายอภิชาติ ผู้บรรเจิดกุล ผู้อำนวยการสายงานวิเคราะห์เชิงกลยุทธ์ สำนักวิจัยทิสโก้ กล่าวว่า ตลาดหุ้นไทยเช้านี้น่าจะพักตัวในกรอบแคบๆเพื่อรอปัจจัยชี้นำใหม่ หลังดัชนีฯปรับตัวขึ้นมาพอสมควรแล้วตลอด 8 สัปดาห์ที่ผ่านมา ซึ่งเป็นการตอบรับข่าวความคืบหน้าเรื่องปัญหาหนี้กรีซที่เริ่มคลี่คลาย           โดยเมื่อวานนี้เริ่มมีแรงขายทำกำไรออกมาในช่วงท้ายของการซื้อขาย หลังขาดปัจจัยขับเคลื่อน ประกอบกับราคาน้ำมันดิบที่ปรับตัวสูงขึ้นอย่างต่อเนื่อง ทำให้นักลงทุนเริ่มมีความกังวลว่าจะส่งผลกระทบต่อระบบเศรษฐกิจมากขึ้น 
อย่างไรก็ตามการพักฐานในรอบนี้คงไม่ได้รุนแรง เพราะเม็ดเงินลงทุนจากต่างชาติยังคงไหลเข้าพร้อมให้แนวรับ 1,130-1,135 จุด แนวต้าน 1,145-1,148 จุด